
DISSERTATIO  MEDICA 

INAUGURALIS 


DE 


HYDROCEPHALO  INTERNO. 


Haud  multi  elapsi  sunt  anni  ex  quo  vera  hujus 
morbi  natura  intelligi  visa  est.  Inter  eos  qui  de¬ 
scripserunt  eum,  Whittius,  Quin,  et  Rush, 
prsecipuas  meruerunt  laudes.  Hi  duas  ejus  spe¬ 
cies  faciunt,  acutam  et  chronicam,  quarum  pri¬ 
mam  hujusee  mese  dissertationis  argumentum  fa¬ 
cere  liceat. 

HISTORIA  MORBI. 

Hydrocephalus  internus  impuberes  praeci¬ 
pue  aggreditur,  a  secundo  ad  duodecimum  aetatis 
annum,  sed  adolescentes  aliquando  etiam  invadit. 
Quantum  ad  durationeni  ejus  auinet,  quantum¬ 
que  ad  ordinem  conjunctionemque  signorum, 
prssertim  in  impuberibus,  spectat,  multum  va¬ 
riat. 

Omnes  auctores  in  tria  stadia  dividere  consen¬ 
tiunt,  quae  arteriarum  pulsus  statu  praecipue  sig¬ 
nantur,  et  quts  ex  ordine  describere  conabor. 

Primo  morbi  stadio  aeger  languidus  et  iners, 
saepe  somniculosus  et  morosus  est,  aliquando  au¬ 
tem  hilaris  et  vacuus  dolore  apparet.  Appetitus 
autem  defectus  signum  constantius  est.  Nausea 
et  saepe  vomitus  semel  vel  bis  in  die  aggrediun¬ 
tur.  Dolor  capitis  cito  post  supervenit,  qui  mo¬ 
do  verticem,  modo  occiput,  sed  praecipue  tempo¬ 
ra  aggreditur.  Nonnunquam  unum  latus  capitis 
tantum  dolet,  et  tunc  versus  latus  dolens  inclinat 

caput.  Alias  quoque  corporis  partes  infestat  do¬ 
lor,  ut  artus  et  intestina,  sed  praecipue  cervicem  et 
inter’  scapulas.  Dolor  capitis  saepe  cum  affec¬ 
tione  ventriculi,  et  cum  dolore  etiam  aliarum 
partium  alternat.  Hoc  tempore  adsunt  lucis  in¬ 
tolerantia,  auditus  acutus,  suspirium  grave  et 
peculiare,  et  anxietas  perpetua  cum  ploratibus  do- 
lorificis.  In  somno,  qui  plerumque  parcus  est, 
dentibus  frendet  aeger,  nasum  digitis  carpit,  et 
subito,  ut  perterritus,  cum  clamore  excitatur  ex 
eo.  Alvus  plerumque  multum  adstricta  est,  ali¬ 
quando  autem  copia  est  faecum  subviridi  calore. 
Pulsus  in  hoc  morbi  statu  aliquando  est  frequens, 
sed  plerumque  vix  mutatus  est.  Cum  sympto¬ 
mata  nunc  dicta  per  paucos  dies  durassent,  unus 
oculus  strabismo  afficitur,  et  pupilla  in  hoc  oculo 
est  latior  quam,  in  altero  ;  aliquando  ambo  detor¬ 
quentur  oculi,  pupillae  dilatantur,  et  objecta  dupli¬ 
cia  aegro  apparent.  Vomitus  nunc  constantior, 
et  dolor  capitis  gravior  fit.  Pyrexiae  signa  jam  in¬ 
stant,  corporis  calor  quam  maximus,  pulsus  fre- 
quentissimus,  lingua  punc  nitida  nunc  sordida  est, 
et  interdum  praeter  solitum  rubet,  aliquando  etiam 
aphonia  occurrit*.  Dyspnoea  quoque  et  sitis  ur- 


Vide  Burserium  de  Hydrocephalo. 

gent.  Vultus  rubedine  afficitur,  et  fere  una  gena 
plus  quam  altera.  Febris  saepe  vesperi  gravescit.  ’ 
Effusio  sanguinis  e  naso,  sed  sine  aliquo  bono  ef¬ 
fectu,  circiter  hoc  tempus  saepe  apparet.  Delirium 
gravissimum  frequenter,  sed  praecipue  in  adultis, 
febrim  comitatur.  Haec  omnia  signa  per  quin- 
decem  vel  viginti  dies  gravescunt,  et  pulsus  tunc 
mutationem  istam. insignem  subit,  quae,  quod  se¬ 
cundum  morbi  stadium  dictum  est,  indicat. 

In  secundo  stadio  pulsus  fit  multo  tardior  quam 
antea,  et  aliquando  etiam  quam  in  sanitate,  et  tam 
viribus  quam  intervallis  inaequalis,  calor  haud  im¬ 
minutus  manet ;  de  dolore  minus  queritur  aeger ; 
non  erectum  se  potest  tenere,  et  in  coma  tandem 
incidit.  Strabismus  augetur,  pupillae  magis  dila¬ 
tantur,  et  aliquando  etiam  admota  luce  immotae 
manent,  et  palpebrae  s^pe  paralysi  affectae  sunt. 
Cibum  non  cum  nausea  vel  vomitu  rejicit,  sed 
etiam  aliquando  avide  devorat.  Alvus  pertinaci¬ 
ter  adstricta  manet,  et  halitus  est  foetidus. 

Si  omnes  conatus  ad  residentis  vitae  vires  exci¬ 
tandum  nunc  deficiunt,  secundi  stadii  signis  suc¬ 
cedunt  alia,  quae  mortem  adesse  certius  denunciant. 
Pulsus  iterum  fit  aequalis,  sed  tam  debilis  et  fre¬ 
quens  ut  vix  numerari  potest.  Respiratio  diffi- 

cillima  est,  et  stertor  quasi  in  apoplecticis  comita¬ 
tur  eam. 

Oculi  aliquando  sanguine  sufFusi,  rubor  oris 
saepius  redit,  sed  non  tam  diu  durat  ut  antea,  et 
pallor  gravissimus  ei  succedit.  Maculae  rubrae 
nonnunquam  toto  corpore  apparent;  faeces  ni¬ 
gerrimae  dejiciuntur ;  manus  capiti  saepe  admo¬ 
vet  aeger.  Variae  corporis  partes  convulsionibus, 
et  aliquando  paralysi  corripiuntur.  Deglutitio 
convulsiva,  ut  in  hydrophobia,  nonnunquam  obve¬ 
nit,  faeces  et  urina  inscie  elabuntur,  et  spiritus 
cum  suspirio  profundissimo  elatus  et  dir^  convul¬ 
siones  finem  plerumque  misero  spectaculo  po¬ 
nunt. 

Quamvis  omnia  haec  symptomata  diversis  tem¬ 
poribus  occurrunt,  haud  tamen  certum  est  aliquod 
ex  iis  constanter  hunc  morbum  comitari.  Signa 
usitatissima,  ut  pupillae  dilatatio  et  pulsus  varieta¬ 
tes,  aliquando  vomitus  et  dolor  capitis,  et  nonnun- 
quam  etiam  omnia  febris  symptomata  prorsus  de- 
sunt. 

Nec  minor  est  in  duratione  quam  in  signis  hu- 
jusce  morbi  varietas ;  aliquando  in  septimana 
una  aegrum  aufert,  nonnunquam  per  duas  men¬ 
ses  durat,  sed  plerumque  intra  sex  hebdomadas 

cursum  finit.  Et  fortasse  expectandum  est  om¬ 
nia  signa,  in  violentia,  ordine,  et  exitu  eorum,  varia 
fore,  secundum  aetatem,  corporis  habitum,  et  vi¬ 
res  aegri,  unde  progressus  ejus  in  impuberibus 
quam  in  adultis  tardior  est.  Nam  ut  necesse  est 
durationem  morbi  originem  ducentis  ex  impetu 
vel  quantitate  fluidorum  aucta  intra  cranium,  ali¬ 
qua  ex  parte  pendere  ex  statu  cranii  et  ejus  su¬ 
turarum  ;  non  mirum  est  progressum  ejus  in 
valde  juvenibus  esse  lentiorem,  et  signa  ejus  non 
tam  evidentia  quam  in*  iis  quorum  ossa  sunt 
firmiora,  et  quibus  est  corporis  habitus  robus¬ 
tior. 


DE  HYDROCEPHALO  INTERNO. 

DE  CAUSIS  REMOTIS. 

^  Di  ATHESIS  hereditaria  infantes  in  hunc  mor¬ 
bum  magis  proclives  reddere  videtur,  et  fortasse 
magis  nunc  quam  olim.  Quoniam  hominum  mo¬ 
res,  ut  nunc  sunt,  immodico  spirituum  et  vini  usu, 

thea,  aurigis,  exercitatione  mentis  valida,  mag- 

/ 

nam  faciunt  sanguinis  determinationem  ad  caput, 
et  ita  diathesim  hereditariam  posteris  imprimunt, 
et  liberi  horum  qui  mentem  multum  exercent, 
sunt, valde  ad  hunc  morbum  proni.  Dentitio  et 
vermes  sunt  aliae  cause.  Eruptiones  super  cu¬ 
tem  retropulsae.  Perspiratio  capitis,  urina  vel 
denique  aliqua  alia  secretio  vel  excretio  solita 
suppressa.  Pertussis.  Injuri;^  vel  percussiones  ca¬ 
piti  illatae,  sunt  frequentissimae  causae. 

DE  CAUSA  PROXIMA. 

Causa  proxima  hujus  morbi  videtur  esse  mor¬ 
bida  congestio  sanguinis  in  vasis  cerebri,  plerum¬ 
que  inflammationem,  et  aliquando  effusionem  a- 
quosi  liquoris  in  ventriculos  cerebri  ante  mortem, 
faciens. 

Hoc  cito  manifestum  erit,  si  signa,  progres¬ 
sum  et  durationem  hujusce  morbi  bene  perpen¬ 
damus,  et  quod  ii  quos  aggreditur  sunt  plerum¬ 
que  ingeniis  valde  vivacibus,  et  habitu  corporis 
alias  quam  optimo.  Stadio  morbi  quo  dolor  ca¬ 
pitis  est  gravissimus,  omnia  signa  quam  evidenter 
apparent  febris,  ab  aucto  impetu  sanguinis  prae¬ 
cipue  in  vasis  cerebri,  causatae.  Et  multo  maxi¬ 
mus  eorum  numerus,  qui  hoc  morbo  gravati  sunt, 
plethoram  evidentem  in  vasis  capitis  externis  ha¬ 
buerunt.  Ejus  causa  igitur  multum  diversa  a 
causis  hydropis,  et  multo  arctius  morbis  acutis 
conjuncta  videtur. 

Morbida  signa,  quae  in  cadaverum  sectione  in¬ 
venta  fuere  in  cerebro,  hanc  opinionem  firmant ; 
scilicet  meninges  contra  naturam  adhccrentes,  ex 
parte  opacae  et  densiores  simul  cum  crustis  in- 
flamatoriis  super  eas  positis,  hisce  similibus  quae 
in  intestinis  eorum  qui  ex  enteritide,  vel  in  pul¬ 
monibus  vel  in  pleuris  eorum  qui  ex  pneumonia 
peribant,  inventae  fuere.  Vasa  sanguine  ita  erant 
repleta,  ut  praeparatum  anatomicum  referrent*. 

Cum  signa  in  hoc  morbo  dignissima  notatu  se- 
se  ostendissent,  ut  dolor  capitis,  gravissimus  stra¬ 
bismus,  convulsiones,  &c.  vix  ulla  inventa  fuit 
aqua  in  ventriculis  cerebri  post  mortem,  et  talia 
apparebant  qualia  ex  valida  inflamatione  expecta- 
re  debemus. 


^  Vide  Quin  de  Hydrochephalo. 

DIAGNOSIS. 

Ex  dictis  apparebit  quam  sit  arduum  hunc 
morbum  difficillimum  et  periculosissimum  vere 
depingere,  vel  aliquam  unam  designare  notam 
quam  ad  eum  semper  attinere  dicere  possumus. 
Videmus  enim  multa  vel  etiam  pleraque  ex  ejus 
signis  posse  deesse,  et  nobis  reliquum  esse  judici¬ 
um  ex  conjectura  solum  facere.  Sed  non  diffici¬ 
lius  quam  utilius  est  tempestivam  facere  diagno- 
sim ;  accurate  igitur  investigari  debet  quodcun¬ 
que  hanc  rem  illustrare  potest.  Nullo  modo  in 
promptu  est  discernere,  utrum  vomitus,  capitis 
dolor  et  alvi  astrictio,  symptomata  quae  in  princi¬ 
pio  plerumque  apparent,  originem  ex  ventriculo 
debili,  febre  incipiente,  dentitione  aut  vermibus, 
praesertim  in  impuberibus,  originem  ducunt,  aut 
non.  Si  autem  h^c  signa  emetico  et  cathartico 
mercuriali  aliqua  ex  parte  non  cedant,  nonnulla 
ex  signis  certioribus  cito  sese  ostendent,  ut  impa¬ 
tientia  lucis,  dolor  in  nucha,  et  ejulatus  somnum 

subito  interrumpentes  ;  tum  cerebri  morbum  vel 
incipere  vel  jam  jam  formari  judicare  liceat.  Sed 
liceat  symptomata  ultimo  dicta  non  existant,  tamen 
capitis  dolor  gravior,  vomitus  et  alvi  astrictio  per¬ 
tinaciter  durantia,  nobis  morbi  naturam  indicare 
possint,  prtesertim  si  labem  hsereditariam  suspi¬ 
cari  liceat.  Vermibus  et  dentitioni  prsecipue  est 
similis.  In  hydrocephalicis  dolor  ad  junctionem 
cervicis  cum  occipite  primum  persentitur,  acutis¬ 
simus  est  et  pertinacissimus  ;  in  verminantibus 
autem  dolor  per  totum  caput  magis  diffusus  et 
obtusus  est,  et  itentidem  intermittit.  In  his  quo¬ 
que  tumor  labii  superioris  est  major,  et  convulsio¬ 
nes  magis  frequentes.  In  vermibus,  quamvis  di¬ 
latentur  pupillae,  oculi  haud  lucis  impatientes  fi¬ 
unt,  nec  unquam  visus  duplex,  strabismus,  aut 
caecitas,  ut  in  hydrochephalo,  inducuntur.  Faeces 
nigras  smpius  videntur  in  hydrochephalo  quam, 
in  dentitione.  Cum  signa  sint  ^ambobus  com¬ 
munia,  fortasse  medicus  faceret  recte,  si  morbum 
ut  hydrochephalum  tractet,  quia  ut  nonnullis  be¬ 
ne  expertis  videtur,  saspe  simul  existimt. 


s 

PROGNOSIS. 

Cum  in  mentem  veniat  quantulum  de  hoc 
morbo  intelligiraus,  non  mirum  sit  prognosim 
esse  infaustissimam  ;  et  cum  medicus  plerumque 
accersitur,  vix  bonus  expectari  debet  exitus ;  ge- 
ger  enim  tunc  fere  in  secundo  vel  ultimo» morbi 
stadio  est.  Tamen  non  desunt  exempla  ubi  res 
.prospere  evenit,  et  etiam  cum  stupor  et  coma 
adessent;  et  igitur  non  omnino  desperandum, 
prsesertim  si  morbus  cito  passu  invaserit,  quo 
autem  diutius  perstiterit,  eo  majus  periculum  est ; 
et  cum.  pulsus  sit  debilis  et  frequentissimus,  et  si¬ 
mul  artus  convelluntur,  mors  cito  expectanda 
est. 

CURATIO  MORBI. 

Diversa  stadia  morbi  diversas  medendi  ratio¬ 
nes  aliqua  ex  parte  postulant.  In  primo  stadio 
cum  omnibus  viribus  ad  eas  indicationes  confu¬ 
giendum,  quse  ad  febrim  et  capitis  plethoram  re¬ 
movendam  optime  conducunt.  Et  hae  sunt  san¬ 
guinis  detractio,  cathartica,.  vesicatoria,  et  frigus 
capiti  admotum,  errhina,  et  simul  cum  his  regimen 
antiphlogisticum  et  capitis  situs  erectus. 

Generali  sanguinis  detractione  cautissime  non- , 
nulli  dicunt  utendum,  ne  augeatur  ista  debilitas 
quam  morbi  longa  duratio  semper  inducit ;  dum 
alii,  et  haud  parvi  nominis,  medici,  inter  quos  est 
Rush,  maxime  laudant,  et  optimos  effectus  ex 
ejus  usu  provenisse  dicunt.  Fortasse  verum,  in¬ 
ter  tam  diversas  medicorum  sententias,  in  medio, 
ut  plerumque  solet,  est  positum. 

Tamen,  si  mihi  aliquid  affirmare  liceat,  dice¬ 
rem  nullam  esse  huic  gravi  de  venaesectione  ti¬ 
mori  locum,  praesertim  si  febris  et  irritabilitas  ur- 

geant  multum.  Nam  verisimile  est  plus  com¬ 
modi  ex  hoc  remedio  febrim  amovendo  subse- 
quuturum,  quam  mali  ex  debilitate,  licet  h^c 
semper  sit  ejus  effectus,  quod  plerumque  non  est 
verum.  Fortasse,  debilitas  hasccss  originem  suam 
ducit  ex  oppressione  virium  vit^,  sanguinis  in  ca¬ 
pite  congestione,  causata,  et  igitur  simul  cum 
hac  congestione  debilitatem  quoque  aliqua  ex 
parte  amoveamus.  Celeberrimus  Heeerden  di¬ 
cit  infantes  et  impuberes  aeque  bene  vensesectio- 
nem  tolerare  ac  graviores  aetate,  et  si  febris  hoc 
non  amoveatur,  vix  ab  ullo  alio  expectare  liceat 
remedio. 

Topicam  sanguinis  detractionem  generali,  et  sae¬ 
pe  cum  optimo  effectu  adjungere  liceat,  et  fortas- 
se  in  nonnullis  exemplis  praeferri  debet,  cum  fe¬ 
bris  aut  irritabilitas  haud  sint  graves,  et  cum 
primum  ad  secundum  stadium  appropinquare  vi¬ 
deatur. 

t 

Cathartica  sunt  semper  bona,  sed  propter  sta¬ 
tum  intestinorum  valde  torpidum  non  nisi  valen- 
tioribus  utendum.  Vermes,  qui  cum  hoc  morbo, 
saepe  conjunguntur,  hoc  modo  expelluntur,  et 
humores  ex  capite  alio  divertuntur.  Submurias 
hydrargyri  huic  concilio  optime  respondet. 

Vesicatoria  in  omni  morbi  stadio  sunt  bona,  et 
plus  boni  ab  eorum  in  diversis  partibus  usu  repe-  , 
tito  derivatur,  quam  ab  uno  ulcere  diu  protracto. 

Ut  in  phrenitide,  sic  etiam  in  hoc  morbo,  fri¬ 
gus  cum  bono  eventu  ad  caput  adhiberi  potest,  et 
si  pediluvio  simul  utamur  fortasse  meliorem  ha¬ 
beret  effectum. 

Errhina  a  nonnullis  usurpantur,  et  supe  pro¬ 
desse  visa  sunt.  Utilitas  eorum  'ex  hoc  videtur, 
quod  si  nasus  sit  aridus,  impuberes  plerumque 
languent  nisi  epispastica  pone  aures  applicentur,  et 
quod  post  mortem  in  hoc  morbo  effunditur  aqua 
ex  naso.  Pulvis  foliorum  assari  simplex  est  op¬ 
timum. 

In  secundo  morbi  stadio  probabile  est  conges¬ 
tionem  esse  sanguinis  in  vasis  cerebri,  et  nonnun- 
quam  fortasse  aquae  in  ventriculos  effusae. 

Ad  hos  duos  status  removendos,  remediis  antea 

dictis,  pr  oeter  ven  se  sectionem  et  frigoris  usum  uti 

/ 

liceat.  Topica  sanguinis  detractio  nunc  pr-accipue 
valet.  Hydrargyro  in  omni  stadio  morbi  nonnul¬ 
li  utuntur,  sed  si  ante  hoc  stadium  adhibeamus, 
loco  alicujus  boni  ab  eo  derivandi,  probabile  est 
febrim  tantum  aucturum ;  et  si  bonos  effectus  ex 
eo  habere  velimus,  in  ejus  usu  strenue  persistere 

necesse  est,  immensam  enim  ejus  quantitatem  si¬ 
ne  ullo  evidente  effectu  aegri  sxpe  assumunt. 

Quod  ad  alia  diuretica,  nihil  ad  hunc  morbum 
removendum  conferre  videntur,  etiam  cum  suos 
proprios  effectus  praestitissent;  et  si  aliquando 
aliquid  afferre  possint  boni,  melius  probabile  est 
praestitura  cum  satis  hydrargyri  sit  prius  adhibi¬ 
tum. 

Restat  ut  nunc  aliquid  de  alio  remedio,  non 
multum  adhuc  experto,  dicam,  scilicet  de  pulve¬ 
ribus  Jacobi,  ut  vulgo  dicuntur  ;  quod  eruditus 
Stores,  medicinae  practicae  in  academia  Dubli- 
niensi  professor  egregius,  in  suis  praelectionibus 
primum  edidit,  et  quod,  ut  illi  mihi  communicare 
placuit,  hic  in  ipsius  verbis  inserere  liceat 

‘‘  A  respectable  clergyman  in  Dublin  supposes 
he  has  succeeded  in  several  cases  of  hydrocepha- 
lus,  by  the  use  of  James’s  powders.  He  was  in- 
duced  to  try  this  remedy  by  the  failure  of  the  or- 
dinary  methods  in  his  own  family.  Four  of  his 
children  had  died  of  what  was  considered  hydro- 
cephalus.  In  two  of  these  the  disease  had  beeii 
ascertained  by  dissection  :  they  were  attended  by 
some  of  the  first  professional  people.  The  father 
had  been  with  them  during  their  illness,  and  had 

carefully  observed  tlie  symptoms  of  the  disease. 
A  fifth  child,  of  nine  years  old,  was  seized  witli 
symptoms  similar  to  those  which  the  others  had 
sufFered ;  namely,  pain  in  the  forehead,  variable 
in  degree ;  very  dilated  pi^pils,  contracting  very 
little  on  exposure  to  light ;  general  nausea,  great 
palen ess,  Ammiting  every  morning,  the  pulse  Avas 
small  and  quick,  the  appetite  bad,  the  child  had 
been  upwards  of  a  month  ill,  but  not  yet  confined 
to  bed.  He  had  determined  to  take  the  care  of 
the  child  into  his  own  hands.  He  gave  hve  grains 
of  James’s  powders,  which  vomited  her  smartly, 
and  induced  copious  perspiration,  with  abatement 
of  the  symptoms.  He  continued  to  give  her  al- 
most  every  day  a  dose  of  the  powders,  combining 
rhubarb  when  they  did  not  operate  by  the  bowels. 
He  increased  the  dose  of  the  James’s  powders 
until  he  several  times  gave  her  21  grains  at  a 
time  once  a  day.  This  usually  produced  vomit- 
ing  and  perspiration,  and  generally  purging,  but 
ne  ver  affected  her  so  violently  as  the  first  dose 
of  five  grains.  The  child  used  no  wine  nor  ani¬ 
mal  food.  In  three  w^eeks  she  was  perfectiy  well. 
No  other  remedies  were  used.  Six  weeks  after 
she  had  a  slight  relapse,  which  did  not  yield  to 

laxatives,  but  was  removed  by  the  use  of  James^s 
powders.  She  has  since  lived  eleven  years,  and 
is  now  in  good  health. 

“  Encouraged  by  this  success,  he  tried  similar 
methods  in  many  cases  of  children  labouring  un¬ 
der  the  same  symptoms.  He  supposed  that  he 
lost  less.than  one  case  in  five  of  a  considerable 
number. 

“  Dr  Stores,  who  mentioned  this  gentle- 
man’s  success  when  lecturing  on  this  disease,  ha- 
ving  fully  conversed  with  the  clergyman  on  the 
subject,  was  of  opinion,  that  the  cases  he  had 
treated  were  most  of  them  true  hydrocephalus ; 
and  if  any  were  not,  that  they  were  severe  affec- 
tions  of  the  head  closely  analogous  to  that  dis¬ 
ease  :  and  he  observed,  that  although  doubts 
may  be  entertained  of  the  accuracy  of  the  cler¬ 
gyman  as  a  non-professional  man,  and  stili  more 
from  his  not  having  kept  journals  of  the  cases  he 
treated,  yet  that  the  painful  experience  he  had 
had,  by  attending  four  of  his  own  children,  sink- 
ing  under  hydrocephalus,  must  have  given  him 
considerable  acquaintance  with  the  symptoms  of 
the  disease.  Dr  Stores  has  since  used  James’s 
powders  in  two  successful  and  two  unsuccessful 

cases  of  hydrocephalus.  It  appeared  to  him  a 
serviceable  remedy,  but  he  never  tried  it  alone.’^ 
Hydrocephalus  in  nonnullis  familiis,  certo  ae¬ 
tatis  tempore  grassatur ;  venienti  occurere  igitur 
quam  postea  depellere  multo  facilius  atque  me¬ 
lius  est.  Ad  hoc  consilium  optima  constat.  Pro- 
phylaxis  in  fonticulis  nuchae  vel  prope  verticem 
inferendis  et  protractis  dum  elapsa  fuerit  aetas 
quae  morbo  maxime  sit  obnoxia ;  vel  vesicatoriis 
ter  vel  quater  in  mensae  repetitio  per  aliquod 
tempus  ante  et  post  eam  aetatem. 

